Við FV-kortinum boðar tú frá: hvørji tíðarskeið tú ert arbeiðsleys/ur á fiskavirkinum um tú ert tøk/ur hjá fiskavirkinum í útgjaldsskeiðnum ella bert part av tíðarskeiðnum lønarinntøku íroknað frítíðarløn fundarpeningi og samsýningum nær tú heldur frí/fert í feriu (Her hevur tú ikki rætt til arbeiðsloysisstuðul) um tú ert givin at arbeiða á fiskavirkinum um tú fert í skúla um tú ert sjúkrameldað/ur um tú ert farin í barnsburðarfarloyvi broytingum og viðurskiftum annars, sum kunnu ávirka útgjaldið FV-kortið fæst á fiskavirkinum. Soleiðis fyllir tú FV-kortið út Her verður greitt nærri frá, hvussu tú fyllir FV-kortið út. Klikk á menu'ina til vinstru. Teig 1 a-havt tilknýti til fiskavirkið Tú setur kross við ja, um tú hevur havt tilknýti til fiskavirkið alt tíðarskeiðið, FV-kortið fevnir um. Hevur tú ikki havt tilknýti til virkið í tíðarskeiðnum, setur tú kross við nei. Hevur tilknýtið bert verið partvíst, setur tú kross við partvíst og útgreinir hetta á baksíðuni undir "Onnur fráboðan". Hevur tú bert verið partvíst tøk/ur fyri virkið, setur tú kross við partvíst og útgreinir hetta á baksíðuni undir "Onnur fráboðan". Navn, bústaður, býur/bygd Her skrivar tú navn, bústað og bý/bygd Tíðarskeið Her skrivar tú dagfestingina fyri útgjaldsskeiðið. Dømi: 25092000-08102000 Føðingardagur Her skrivar tú føðingardagin hjá tær. Skriva hvussu nógvar tímar tú hevur arbeitt og inntøkuna í heilum krónum-íroknað frítíðarløn. Arbeiði uttan fyri vanliga arbeiðstíð, vikuskifti og halgidagar, skal eisini skrivast á FV-kortið. Onnur fráboðan Her sigur tú frá: frá hvørjum degi tú ert tøk/ur hjá fiskavirkinum tíðarskeiðnum, tú heldur frí-minst til, at frítíðin skal fráboðast í góðari tíð frá hvørjum degi tú ikki ert tøk/ur hjá fiskavirkinum meira um tú fert í skúla um tú ert sjúkrameldað/ur um tú fert í barnsburðarfarloyvi Fundarpeningur/aðrar samsýningar Her boðar tú frá fundarpeningi og øðrum samsýningum. Er talan um samsýning, pensjón ella annað, sum tú fært fyri eitt tíðarskeið, skal tíðarskeiðið skrivast í henda teig. Í upplýstu inntøkuni skal frítíðarløn vera íroknað.